36. ΝΟΜΟΘΕΤ. ΔΙΑΤΑΓΜΑ υπ’ αριθ.108 της 20/30 Αυγ.1973 (ΦΕΚ Α΄195) Περί τροποποιήσεως και συμπληρώσεως των διατάξεων περί της Υγειονομικής Περιθάλψεως των τακτικών Δημοσίων πολιτικών υπαλλήλων, των πολιτικών και στρατιωτικών συνταξιούχων, των μελών των οικογενειών αυτών κλπ. Άρθρ.1.-Η κατά τας κειμένας διατάξεις παρεχομένη υγειονομική περίθαλψις εις τα μέλη των οικογενειών των τακτικών Δημοσίων πολιτικών υπαλλήλων, επεκτείνεται: α)Εις τας διαζευχθείσας θυγατέρας των πολιτικών και στρατιωτικών συνταξιούχων εις άς ανεγνωρίσθη συνταξιοδοτικόν δικαίωμα δυνάμει του Ν.Δ.666/70, «περί συνταξιοδοτήσεως των εν διαζεύξει θυγατέρων των συνταξιούχων», και β)εις τας χήρας θυγατέρας των πολιτικών και στρατιωτικών συνταξιούχων, εις άς, ανεγνωρίσθη συνταξιοδοτικόν δικαίωμα, κατά τας διατάξεις του άρθρ.16 του Νόμ.812/43 περί τροποποιήσεως και συμπληρώσεως της κειμένης συνταξιοδοτικής νομοθεσίας, όπερ διετηρήθη εν ισχύϊ δυνάμει των θεσπισθεισών δια του άρθρ.71 του Α.Ν.1854/51 περί απονομής των πολιτικών και στρατιωτικών συντάξεων, εξαιρέσεων. Άρθρ.2.-(Αντικαθίσταται η παρ.1, του άρθρ.1 Ν.Δ. 903/1971, τόμ.36Δ σελ.1522,01). Άρθρ.3.-Απαιτήσεις Ασφαλιστικών εν γένει Οργανισμών ή Ταμείων Υγείας γεννηθείσαι μέχρι της δημοσιεύσεως του παρόντος και απορρέουσαι εκ της μη καταβολής αυτοίς υπό των ησφαλισμένων Δημοσίων υπαλλήλων των εχόντων παράλληλον παρ’ αυτοίς ασφάλισιν και του Δημοσίου ως εργοδότου των, εκ προβλεπομένων κατά τας κειμένας διατάξεις εισφορών δια την υγειονομικήν περίθαλψιν, κηρύσσονται παραγεγραμμέναι από της ενάρξεως της ισχύος του παρόντος. Τυχόν καταβληθείσαι εισφοραί δεν επιστρέφονται. Άρθρ.4.-1.Εν περιπτώσει παραβάσεως των κειμένων διατάξεων περί της υγειονομικής περιθάλψεως των τακτικών Δημοσίων Πολιτικών Υπαλλήλων, των πολιτικών και στρατιωτικών συνταξιούχων, ως και των προστατευομένων μελών των οικογενειών αυτών υπό του δικαιουμένου περιθάλψεως προσώπου, καθώς και υπό των συμβεβλημένων ή συνεργαζομένων μετά του δημοσίου φορέων της υγειονομικής περιθάλψεως ιατρών, οδοντιάτρων, φαρμακοποιών, υπευθύνων εργαστηρίων, ιδιωτικών κλινικών, Νοσηλευτικών Ιδρυμάτων, ως και παντός ετέρου προσώπου συμβεβλημένου ή συνεργαζομένου μετά του Δημοσίου δια τον ανωτέρω σκοπόν, επιβάλλονται κατόπιν ελέγχου των αρμοδίων υπηρεσιακών οργάνων εις τους υπαιτίους δι’ αποφάσεως του οικείου Νομάρχου αι κάτωθι διοικητικαί κυρώσεις: α)Εις τους δικαιούχους υγειονομικής περιθάλψεως. αα)Πρόστιμον μέχρι 50.000 δραχμών. ββ)Στέρησις της κατά τας κειμένας διατάξεις περιθάλψεως του ησφαλισμένου δια χρονικόν διάστημα μέχρι δύο ετών, εφ’ όσον η συγκεκριμένη παράβασις συνεπάγεται αποδεδειγμένως καταστρατήγησιν του δημοσίου συμφέροντος. β)Εις τους ιατρούς, φαρμακοποιούς, οδοντιάτρους, τους υπευθύνους των εργαστηρίων, ιδιωτικών κλινικών και Νοσηλευτικών Ιδρυμάτων, ως και εις παν έτερον μετά του Δημοσίου συμβεβλημένον ή συνεργαζόμενον πρόσωπον: αα)Καταγγελία της μετά του δημοσίου συναφθείσης συμβάσεώς των ή διακοπή της μετά του δημοσίου συνεργασίας των δια χρονικόν διάστημα από ενός τριμήνου μέχρις ενός έτους ή προκειμένου περί ιδιωτικών κλινικών απαγόρευσις νοσηλείας ησφαλισμένων του Δημοσίου εις αυτάς επί ίσον χρόνον. ββ)Πρόστιμον από 10.000 μέχρι 200.000 δραχμών. 2.Εν περιπτώσει νέας κατά την προηγουμένην παράγραφον παραβάσεως επιβάλλονται: α)Διπλασιασμός των ανωτέρω ποσών των οικονομικών κυρώσεων. β)Διπλασιασμός του χρόνου στερήσεως του δικαιώματος υγειονομικής περιθάλψεως. γ)Καταγγελία της μετά του Δημοσίου συμβάσεως ή διακοπή της συνεργασίας απαγορευομένης της συνάψεως νέας συμβάσεως ή επαναλήψεως της συνεργασίας πριν ή παρέλθει πενταετία. 3.Ο Νομάρχης εκτιμών την βαρύτητα της συγκεκριμένης παραβάσεως δύναται να επιβάλη είτε την μίαν είτε αμφοτέρας τας εις τας προεκτεθείσας διατάξεις αναφερομένας κυρώσεις. 4.Τα κατά τα ανωτέρω επιβαλλόμενα χρηματικά ποσά, προστίμου, εισπράττονται κατά τας περί εισπράξεως δημοσίων εσόδων κειμένας διατάξεις. 5.Εν περιπτώσει επιβολής κυρώσεων κατά τα εν παρ.1 και 2 του παρόντος άρθρου οριζόμενα, επιτρέπεται εις τον τιμωρηθέντα η υποβολή προσφυγής προς τον Υπουργόν Κοινωνικών Υπηρεσιών, ασκουμένης εντός 20 ημερών από της κοινοποιήσεως της περί επιβολής κυρώσεως πράξεως. Ο Υπουργός ελέγχων νόμω και ουσία την απόφασιν του Νομάρχου, δύναται να ακυρώση ή τροποποιήση ταύτην, εφαρμοζομένων κατ’ αναλογίαν των διατάξεων της παρ.2 του άρθρ.15 του Α.Ν.200/1967 περί Ανωτάτου Υγειονομικού Συμβουλίου (Α.Υ.Σ.). 6.Κατά των εν παρ.1 του παρόντος άρθρου παραβατών, των υποκειμένων εις πειθαρχικόν έλεγχον, ασκείται υποχρεωτικώς μερίμνη και ευθύνη των οικείων διοικήσεων των δημοσίων υπηρεσιών των Νομικών Προσώπων Δημοσίου Δικαίου και των συλλογικών οργάνων, πειθαρχική δίωξις ανεξαρτήτως των διοικητικών ή ποινικών κυρώσεων. Το άρθρ.4 αντικαταστάθηκε ως άνω από το άρθρ.1 Νόμ.1025/22-26 Φεβρ.1980 (ΦΕΚ Α΄47). (Αντί για τη σελ.420,079(γ)  Σελ.420,079(δ) Τεύχος 721-Σελ.123 Ιατροφαρμακευτική-Νοσοκομειακή περίθαλψη-Έξοδα κηδείας 2.Ζ.η.36 Άρθρ.5.-Η κατά τας διατάξεις του άρθρ.6 του Β.Δ. 665 της 6/18.10.1962 περί υγειονομικής περιθάλψεως των τακτικών δημοσίων πολιτικών υπαλλήλων, των πολιτικών και στρατιωτικών συνταξιούχων, των μελών των οικογενειών αυτών κλπ. απαιτουμένη γνωμάτευσις της Δευτεροβαθμίου Υγειονομικής Επιτροπής Αθηνών ή Θεσσαλονίκης δεν τυγχάνει υποχρεωτική δια τον Υπουργόν. Άρθρ.6.-1.Αι διατάξεις του υπ’ αριθ.665/62 Β.Δ/τος ως ετροποποιήθη και συνεπληρώθη μεταγενεστέρως έχουν εφαρμογήν και επί του εκπαιδευτικού προσωπικού της Σχολής Εκπαιδευτικών Λειτουργών Επαγγελματικής και Τεχνικής Εκπαιδεύσεως (Σ.Ε.Λ.Ε.Τ.Ε.) ως και των προστατευομένων υπ’ αυτών μελών. 2.Αι δαπάναι δια την παροχήν της, κατά την προηγουμένην παράγραφον, Υγειονομικής περιθάλψεως βαρύνουν τον προϋπολογισμόν της Σ.Ε.Λ.Ε.Τ.Ε. Άρθρ.7.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 